EL
C 165/28
Επίσημη Εφημερίδα της Ευρωπαϊκής Ένωσης
19.4.2022
Αίτηση προδικαστικής αποφάσεως την οποία υπέβαλε το Pesti Központi Kerületi Bíróság (Ουγγαρία) στις 25 Ιανουαρίου 2022 — PannonHitel Pénzügyi Zrt. κατά Wizz Air Hungary Légiközlekedési Zrt.
(Wizz Air Hungary Zrt.)
(Υπόθεση C-51/22) (2022/C 165/36) Γλώσσα διαδικασίας: η ουγγρική Αιτούν δικαστήριο Pesti Központi Kerületi Bíróság Διάδικοι στην υπόθεση της κύριας δίκης Ενάγουσα: PannonHitel Pénzügyi Zrt.
Εναγομένη: Wizz Air Hungary Légiközlekedési Zrt.
(Wizz Air Hungary Zrt.)
Προδικαστικά ερωτήματα Έχουν το άρθρο 5, παράγραφος 1, στοιχείο α', και το άρθρο 8, παράγραφος 1, στοιχείο α', πρώτη περίπτωση, και παράγραφος 2, του κανονισμού (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης και συνδρομής προς τους επιβάτες σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (1), την έννοια ότι ο επιβάτης μπορεί να ασκήσει απευθείας κατά του αερομεταφορέα το δικαίωμά του για επιστροφή του πλήρους αντιτίμου του εισιτηρίου στην τιμή αγοράς του, ακόμη και αν είχε κάνει κράτηση του εισιτηρίου μέσω τρίτου ενεργούντος ως μεσάζοντος, στον οποίον ο επιβάτης κατέβαλε το αντίτιμο του εισιτηρίου, και αν ο μεσάζων ήταν αυτός ο οποίος αγόρασε το εισιτήριο από τον αερομεταφορέα και κατέβαλε [σε αυτόν] το αντίτιμο του εισιτηρίου, χωρίς πάντως να αποδεικνύεται ότι ο μεσάζων ενήργησε ως εξουσιοδοτημένος αντιπρόσωπος του αερομεταφορέα ή ότι πρέπει να θεωρηθεί εξουσιοδοτημένος πράκτορας; (1)
ΕΕ 2004, L 46, σ.
1.
Αίτηση προδικαστικής αποφάσεως την οποία υπέβαλε το Amtsgericht Frankfurt am Main (Γερμανία) την 1η Φεβρουαρίου 2022 — IA κατά DER Touristik Deutschland GmbH (Υπόθεση C-62/22) (2022/C 165/37) Γλώσσα διαδικασίας: η γερμανική Αιτούν δικαστήριο Amtsgericht Frankfurt am Main Διάδικοι στην υπόθεση της κύριας δίκης Ενάγουσα: IA Εναγομένη: DER Touristik Deutschland GmbH Προδικαστικό ερώτημα Έχει το άρθρο 18, παράγραφος 1, του κανονισμού (ΕΕ) 1215/2012 του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2012, για τη διεθνή δικαιοδοσία, την αναγνώριση και την εκτέλεση αποφάσεων σε αστικές και εμπορικές υποθέσεις (αναδιατύπωση) (1), την έννοια ότι η εν λόγω διάταξη δεν θεσπίζει μόνον κανόνα περί διεθνούς δικαιοδοσίας, αλλά περιέχει επίσης κανόνα περί της κατά τόπον αρμοδιότητας των εθνικών δικαστηρίων, τον οποίο πρέπει να λαμβάνει υπόψη το δικαστήριο που επιλαμβάνεται διαφορών από σύμβαση ταξιδίου, σε περίπτωση που τόσο ο καταναλωτής ως ταξιδιώτης όσο και ο αντισυμβαλλόμενός του ως διοργανωτής ταξιδίων είναι μεν εγκατεστημένοι στο ίδιο κράτος μέλος, πλην όμως ο προορισμός του ταξιδιού δεν βρίσκεται εντός του εν λόγω κράτους μέλους, αλλά στην αλλοδαπή, με συνέπεια ο καταναλωτής να έχει τη δυνατότητα, πέραν των όσων ορίζουν οι εθνικές διατάξεις περί διεθνούς δικαιοδοσίας, να εναγάγει ενώπιον των δικαστηρίων του τόπου της κατοικίας του τον διοργανωτή ταξιδίων για αξιώσεις που απορρέουν από τη σύμβαση; (1)
EE 2012, L 351, σ.
1.